Sigurd Evensmo

**Sigurd Evensmo** () var ein norsk forfattar og journalist fødd på Hamar.

I ungdomsåra var Evensmo aktiv for Clarté og i kontakt med Mot Dag, men han melde seg inn i AUF og arbeidde aktivt der. Han byrja som journalistlærling i Hamar Arbeiderblad og fortsette sidan som journalist i fleire ulike arbeidaraviser, som Tiden,Tiden i Arendal, Fremtiden i Drammen og i Arbeidernes pressekontor, nå Avisenes Nyhetsbyrå i Oslo, og i 1939 byrja han i Arbeiderbladet. Under krigen var Evensmo aktivt med i motstandsarbeidet og han skreiv i den illegale avisa Bulletinen noko som førte til at han laut gå i dekning og flykta landet. Frå 1953 var han medlem i redaksjonen i *[[avisa Orientering|Orientering]]*. Han var filmkronikør i NRK frå 1948 til 1962.

Før krigen hadde han fått gitt ut eit skodespel, *Konflikt* i 1934. Den fyrste romanen hans kom ut i 1945, *Englandsfarere*. Handlinga i boka hadde bakgrunn i Evensmos eigne erfaringar frå krigen. Romantrilogien *Grenseland* (1947), *Flaggermusene* (1949) og *Hjemover* (1951) er eit hovudverk i den norske etterkrigslitteraturen og er ei sosial og psykologisk skildring av brytingane mellom lands- og bymiljø og av ein ung intellektuell arbeidarguts utvikling i mellomkrigstida. Evensmo fekk Kritikarprisen for bøkene, og på slutten av 1970-talet var triologien grunnlaget for fjernsynsserien *Grenseland* som vart laga av NRK. Romanane *Gåten fra år null*, *Femten døgn med Gordona* og *Miraklet på Blindern* kan alle katalogiserast som science fiction og Evensmo var blant dei første som skreiv i den sjangeren i Noreg. Han skreiv også manus til ei rekkje filmar, mellom anna til *Line*, bygd på Axel Jensens roman, og *Bare et liv – historien om Fridtjof Nansen*.

### Prisar og utmerkingar
* 1951 - Kritikarprisen for romantriologien *Grenseland*, *Flaggermusene* og *Hjemover*
* 1973 - Aamotstatuetten
* 1976 - Gyldendals legat
* 1977 - Nominert til Nordisk Råds litteraturpris for romanen *Inn i din tid*

## Verk
### Bøker
* 1945 *Englandsfarere*, roman (Gyldendal, Oslo)
* 1946 *Oppbrudd etter midnatt*, roman (Gyldendal, Oslo)
* 1947 *Grenseland*, roman (Gyldendal, Oslo)
* 1949 *Flaggermusene*, roman (Gyldendal, Oslo)
* 1951 *Hjemover*, roman (Gyldendal, Oslo)
* 1954 *Glassveggen*, novellesamling (Gyldendal, Oslo)
* 1955 *Trollspeilet : streiftokt i film* (Gyldendal, Oslo)
* 1956 *Østenfor vest og vestenfor øst : Jugoslavia under Tito* (Gyldendal, Oslo)
* 1956 *Gåten fra år null*, roman (Gyldendal, Oslo)
* 1962 *Femten døgn med Gordona*, roman (Gyldendal, Oslo)
* 1964 *Feider og finter*, kåseri og epistlar (Gyldendal, Oslo)
* 1966 *Miraklet på Blindern*, roman (Gyldendal, Oslo)
* 1967 *Det store tivoli : film og kino i Norge gjennom 70 år* (Gyldendal, Oslo)
* 1968	*Norske forfattere i krig og fred : Den Norske forfatterforening 1940-1968 : utgitt til 75-års jubileet 15. november 1968*, skreve i lag med Alex Brinchmann (Gyldendal, Oslo)
* 1969 *Vold i filmene : ett års kinoprogrammer i Norge og noen perspektiver* (Gyldendal, Oslo)
* 1970 *Observasjoner*, essaysamling (Gyldendal, Oslo)
* 1971 *Den nakne sannheten : sex i filmene* (Gyldendal, Oslo)
* 1974 *Gyldendal og gyldendøler* (Gyldendal, Oslo)
* 1976 *Inn i din tid* (Gyldendal, Oslo)
* 1978 *Ut i kulda* (Gyldendal, Oslo)

### Dramatikk
* 1934 *Konflikt*, skodespel (Tiden, Oslo)
* 1952 *Fredsprisen*, høyrespel send av NRK Radioteatret 16. oktober 1952
* 1981 *Stengetid*, skodespel (Noregs Boklag, Oslo)

## Bakgrunnsstoff
* Digitaliserte bøker av Sigurd Evensmo hjå Nasjonalbiblioteket